SREDNJA ŠKOLA
PAVLA RITTERA VITEZOVIĆA U SENJU
Vjenceslava Novaka 2
Tel. (053) 881-011
e-mail: ured@ss-prvitezovica-senj.skole.hr

Na temelju članka 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22, 155/23 i 156/23), Pravilnika o načinu i postupku zapošljavanja u Srednjoj školi Pavla Rittera Vitezovića u Senju (KLASA: 003-05/19-01/01, URBROJ: 2125/38-01-19-01) i nakon pribavljene suglasnosti Upravnog odjela za školstvo, sport i kulturu Ličko-senjske županije (KLASA: 602-02/26-01/68, URBROJ: 2125-04-01/9-26-2), Srednja škola Pavla Rittera Vitezovića u Senju (u daljnjem tekstu: Škola) raspisuje 8. listopada 2026. godine
 
JAVNI NATJEČAJ
za popunu radnih mjesta

1. Nastavnik/ca psihologije – 1 izvršitelj/ica na neodređeno nepuno radno vrijeme, 3 sata nastave tjedno,
2. Nastavnik/ca hrvatskog jezika – 1 izvršitelj/ica na određeno puno radno vrijeme, 20 sati nastave tjedno (zamjena),
3. Nastavnik/ca latinskog jezika – 1 izvršitelj/ica na neodređeno nepuno radno vrijeme, 4 sata nastave tjedno,
4. Nastavnik/ca matematike – 1 izvršitelj/ica na određeno puno radno vrijeme, 20 sati nastave tjedno (zamjena),
5. Nastavnik/ca matematike – 1 izvršitelj/ica na neodređeno nepuno radno vrijeme, 11 sati nastave tjedno,
6. Nastavnik/ca fizike – 1 izvršitelj/ica na neodređeno nepuno radno vrijeme, 15 sati nastave tjedno,
7. Nastavnik/ca biologije – 1 izvršitelj/ica na neodređeno nepuno radno vrijeme, 6 sati nastave tjedno, 
8. Nastavnik/ca procesa obrade namirnica (Modul) – 1 izvršitelj/ica na neodređeno nepuno radno vrijeme, 4 sata nastave tjedno,
9. Nastavnik/ca glazbene umjetnosti – 1 izvršitelj/ica na neodređeno nepuno radno vrijeme, 3 sata nastave tjedno, 
10. Nastavnik/ca strojarstva – 1 izvršitelj/ica na neodređeno nepuno radno vrijeme, 2 sata nastave tjedno,
11. Nastavnik/ca elektrotehničke skupine predmeta – 1 izvršitelj/ica na neodređeno nepuno radno vrijeme, 7 sati nastave tjedno,
12. Stručni učitelj/ica ugostiteljskog posluživanja – 1 izvršitelj/ica na neodređeno nepuno radno vrijeme, 15,5 sati nastave tjedno,
[bookmark: _GoBack]13. Spremač/ica - 2 izvršitelja/ice na određeno puno radno vrijeme (zamjena),

Mjesto rada: Srednja škola Pavla Rittera Vitezovića u Senju, Vjenceslava Novaka 2, 53270 Senj.

Uz opće uvjete za zasnivanje radnog odnosa sukladno općim propisima o radu, kandidati moraju ispunjavati i posebne uvjete utvrđene člancima 105. i 106. Zakona o odgoju i obrazovanju u osnovnoj i srednjoj školi, Pravilnikom o stručnoj spremi i pedagoško-psihološkom obrazovanju nastavnika u srednjem školstvu (NN 1/96 i 80/99), Odlukom o uvođenju strukovnog kurikula za stjecanje kvalifikacije tehničar za ugostiteljstvo / Tehničarka za ugostiteljstvo (070105) u sektoru Turizam i ugostiteljstvo (NN 61/25), Odlukom o uvođenju strukovnog kurikula za stjecanje kvalifikacije Tehničar za računarstvo / Tehničarka za računarstvo (041625) u sektoru Elektrotehnika i računarstvo i Odlukom o uvođenju strukovnog kurikula za stjecanje kvalifikacije Tehničar za električne strojeve i elektroenergetiku / Tehničarka za električne strojeve i elektroenergetiku (041105) u sektoru Elektrotehnika i računarstvo.

Na natječaj se mogu javiti osobe oba spola, a izrazi koji se koriste u ovom natječaju, a imaju rodno značenje koriste se neutralno i odnose se na muške i ženske kandidate sukladno Zakonu o ravnopravnosti spolova (NN 82/08 i 69/17).

U prijavi na natječaj kandidati navode osobno ime i prezime, adresu stanovanja te adresu elektroničke pošte, odnosno broj telefona putem kojeg će biti obaviješteni o datumu i vremenu postupka vrednovanja i naziv radnog mjesta na koje se prijavljuju. Prijavu je potrebno vlastoručno potpisati.

Uz vlastoručno potpisanu pisanu prijavu, kandidati su obvezni priložiti:
1. životopis
2. dokaz o stečenoj stručnoj spremi
3. dokaz o državljanstvu
4. dokaz nadležnog suda da se protiv podnositelja prijave ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi, ne stariji od dana objave ovog natječaja
5. elektronički zapis ili potvrdu Hrvatskog zavoda za mirovinsko osiguranje s podacima o stažu, ne stariji od dana objave ovog natječaja
6. dokaz o završenom pedagoško-psihološko-didaktičko-metodičkom obrazovanju (ako je primjenjivo).

Isprave se prilažu u neovjerenoj preslici i ne vraćaju se kandidatu nakon završetka natječajnog postupka, a prije izbora kandidat je dužan predočiti izvornike tražene dokumentacije ili ovjerene preslike.

Kandidatom prijavljenim na natječaj smatra se osoba koja ispunjava formalne uvjete iz javnog natječaja te koja podnese vlastoručno potpisanu, pravodobnu i potpunu prijavu. 
Nepotpune i nepravovremene prijave neće se razmatrati.

Smatra se da je kandidat koji se ne odazove bilo kojem od selekcijskih postupaka na koji se treba odazvati, odnosno na koje je pozvan, odustao od prijave te se njegova prijava neće uzimati u obzir u daljnjem postupku.

Za kandidate prijavljene na natječaj, koji ispunjavaju formalne uvjete natječaja te čije su prijave pravodobne i potpune, provest će se jedan ili više načina vrednovanja u skladu s Pravilnikom o načinu i postupku zapošljavanja u Srednjoj školi Pavla Rittera Vitezovića u Senju. Način vrednovanja kandidata, pravni izvori za pripremu kandidata za postupak vrednovanja, mjesto i vrijeme održavanja vrednovanja te postignuti rezultati kandidata objavit će se na web stranici Škole: http://ss-prvitezovica-senj.skole.hr 

Kandidat koji se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21 i 156/23), članku 48. stavku 1.-3. Zakona o civilnim stradalnicima iz Domovinskog rata (NN 84/21 i 13/26), članku 48.f Zakona o zaštiti vojnih i civilnih invalida rata (NN 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13  i 98/19) te članku 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18 i 32/20) dužan se je u prijavi na javni natječaj pozvati na to pravo i uz prijavu priložiti svu propisanu dokumentaciju prema posebnom zakonu, a ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji dužan je uz prijavu priložiti sve dokaze o ispunjavanju uvjeta iz natječaja i ovisno o kategoriji u koju ulazi sve potrebne dokaze (članak 103. st. 1. navedenog Zakona) dostupnih na poveznici Ministarstva hrvatskih branitelja Republike Hrvatske: 
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf

Kandidat koji se poziva na pravo prednosti pri zapošljavanju prema članku 48. Zakona o civilnim stradalnicima iz Domovinskog rata uz prijavu na javni natječaj dužan je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (članak 49. st. 1. navedenog Zakona) dostupnih na poveznici Ministarstva hrvatskih branitelja Republike Hrvatske:
https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf 

Rok za podnošenje prijava je 8 (osam) dana od dana objave natječaja na mrežnoj stranici i oglasnoj ploči Hrvatskog zavoda za zapošljavanje te mrežnoj stranici i oglasnoj ploči Srednje škole Pavla Rittera Vitezovića u Senju. Rok za podnošenje prijava ističe zaključno sa 16. listopada 2026. godine.

Pisane prijave s potrebnom dokumentacijom kandidati podnose u zatvorenoj omotnici putem pošte preporučenom pošiljkom ili osobno na adresu Škole: Srednja škola Pavla Rittera Vitezovića u Senju, Vjenceslava Novaka 2, 53270 Senj, s naznakom “Za natječaj – navesti radno mjesto za koje se kandidat prijavljuje”. Prijave upućene elektroničkom poštom neće se uvažavati.

Obavijest o ishodu natječajnog postupka s podacima odabranih kandidata Škola će objaviti na svojim mrežnim stranicama u roku od 5 dana od dana odabira osoba u natječajnom postupku te će se objavom rezultata natječaja smatrati da su svi kandidati obaviješteni i neće biti pojedinačno pisano obavještavani.
U slučaju sudjelovanja kandidata s pravom prednosti pri zapošljavanju, Škola obavijest o odabiru kandidata dostavlja e-mailom ili poštom svim kandidatima.

Podnošenjem prijave na natječaj, kandidati natječaja daju izričitu suglasnost da školska ustanova može prikupljati, koristiti i dalje obrađivati njihove podatke u svrhu provedbe natječajnog postupka, suglasno važećim propisima o zaštiti osobnih podataka.

KLASA: 112-02/26-01/03
URBROJ: 2125-38-01-26-01
Senj, 8. listopada 2026.
                                                                                                                RAVNATELJICA
 									Danijela Vukelić, dipl. oec.
